మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
చైనాలో ఊబర్ కార్ పూలింగ్ సర్వీసులు
ఊబర్ సంస్థ చైనాలో తన తొలి కార్ పూలింగ్ సర్వీసులను ప్రారంభించింది
ET Bureau | Updated:
Sep 23, 2015, 04:52PM IST
ఊబర్ సంస్థ చైనాలో తన తొలి కార్ పూలింగ్ సర్వీసులను ప్రారంభించింది. దాని పేరు ఊబర్ కమ్యూట్. ఊబర్ కమ్యూట్ సహాయంతో చైనాలోని కారు యజమానులు దూర ప్రాంతాలకు ప్రయాణించే సమయంలో తమతోపాటు ఇతరులను కూడా అందులో తీసుకెళ్లవచ్చు. ఇందుకు కొంత మొత్తాన్ని సదరు యజమానికి వారు చెల్లించాల్సి ఉంటుంది. ఊబర్ సంస్థ తొలుత తన సేవలను చైనాలోని చెంగ్డూ ప్రాంతంలో ప్రారంభించింది. అమెరికాకు వెలుపల ఆ సంస్థ తొలిసారిగా ఈ కార్ పూలింగ్ ను ప్రారంభించింది. కాల క్రమంలో ఇతర ప్రాంతాలకు కూడా ఆ సేవలను విస్తరించే యోచనలో సంస్థ ఉంది. కార్ పూలింగు సేవలను ఉపయోగించుకోదలచిన కారు యజమానులు, డ్రైవర్లు ఆ సంస్థ అప్లికేషనులో సైన్ ఇన్ చేయాలి. ఆ తరువాత తాము ఏ ప్రాంతానికైతే వెళ్తున్నారో నమోదు చేయాలి. ఆ తరువాత నుండి వారికి నోటిఫికేషన్లు వస్తుంటాయి. కారు పూలింగ్ ద్వారా ప్రయాణించాలనుకునే వ్యక్తులు తాము ఎంత మొత్తం చెల్లిస్తారో ఊబర్ కు చెపుతారు. ఆ ప్రయాణ రుసుముల వివరాలను ఊబర్ ఎప్పటికప్పుడు యజమానులకు, డ్రైవర్లకు పంపిస్తుంది. రుసుము నచ్చితే వారు ఆ వ్యక్తుల్ని తమ కారులో ఎక్కించుకుని ప్రయాణించవచ్చు. రుసుము నచ్చకపోతే లైట్ తీస్కుని వేరొకరికోసం వేచి ఉండొచ్చు. కారు పూలింగ్ ద్వారా లిఫ్ట్ సౌకర్యం కోరుకునే వ్యక్తులు కూడా కారు యజమానులు, డ్రైవర్ల మాదిరే తమ వివరాలను కూడా ఊబర్ అప్లికేషనులో నమోదుచేసుకోవాల్సిఉంటుంది.